ຄຳເຫັນແບບ ປະນີປະນອມ ຂອງຜູ້ອຳນວຍການໃຫຍ່ ຕໍ່ການດຶງລາກຜູ້ໂດຍສານຢູ່ໃນເຮືອບິນ
ທ່ານ Oscar Munoz ກ່າວວ່າ “ບໍ່ມີຜູ້ໃດ ທີ່ຄວນຖືກປະຕິບັດຕໍ່ ໃນແບບນີ້ ຈັກເທື່ອ” ຫລັງຈາກເຫດການທີ່ເກີດຂຶ້ນ ເມື່ອວັນອາທິດຜ່ານມາ
ຖະແຫລງການສະບັບໃໝ່ ທີ່ໄດ້ແຈ້ງອອກມາ ໂດຍຜູ້ອຳນວຍການໃຫຍ່ ບໍລິສັດ United Airlines ທ່ານ Oscar Munoz ໃນວັນອັງຄານວານນີ້ ທີ່ ອ່ານວ່າ  ຫລັງຈາກເຫດການເມື່ອວັນອາທິດຜ່ານມາ ເວລາ ຜູ້ໂດຍສານຄົນນຶ່ງອາບເລືອດ ພາຍຫຼັງທີ່ໄດ້ຖືກລາກອອກຈາກເຮືອບິນ ໃນຖ້ຽວບິນ ຂອງສາຍການບິນ United ທີ່ໄດ້ຖືກຈັບຈອງເກີນຈຳນວນຄົນໂດຍສານ ຢູ່ທີ່ ສະໜາມບິນ O’Hare ຂອງນະຄອນ Chicago ຖະແຫລງການຂອງທ່ານ Munoz ຍັງໄດ້ກ່າວອີກວ່າ ເຫດການດັ່ງກ່າວ ໄດ້ຖືກລົງເຜີຍແຜ່ ຜ່ານສື່ສັງຄົມຢ່າງຫຼວງຫຼາຍ ຫຼັງຈາກທີ່ມັນໄດ້ຖືກ ບັນທຶກໄວ້ ໂດຍໂທລະສັບມືຖື ຂອງພວກຜູ້ໂດຍສານຄົນອື່ນໆ ທ່ານ Munoz ໄດ້ກ່າວຕື່ມວ່າ ທາງບໍລິສິດ ຈະດຳເນີນການທົບທວນເບິ່ງຄືນ ວິທີຈັດການ ກັບສະຖານະການ ຈັບຈອງທີ່ເກີນຈຳນວນທັງຫຼາຍ ຂອງສາຍການບິນ ແລະ ວິທີການ ທີ່ຕົນປະຕິບັດກັບ ບັນດາເຈົ້າໜ້າທີ່ ຂອງສະໜາມບິນ ແລະເຈົ້າໜ້າທີ່ຮັກສາກົດໝາຍ ທ່ານ ໄດ້ກ່າວອີກວ່າ ທາງບໍລິສັດ ຈະເປີດເຜີຍຜົນຕ່າງໆ ຂອງການທົບທວນຄືນຂອງຕົນ ໃນວັນທີ 30 ເດືອນເມສານີ້ ທ່ານ Munoz ໄດ້ເປີດເຜີຍ ຖະແຫລງການສອງສະບັບ ກ່ອນໜ້ານີ້ ດ້ວຍການສະໜັບ ສະໜູນ ພວກພະນັກງານບັນຈຸ ໃນເຮືອບິນ ຢ່າງແຂງຂັນ ໂດຍກ່າວຢູ່ໃນຖະແຫລງການ ວັນຈັນຜ່ານມາ ວ່າ ພວກພະນັກງານອາກາດຂອງ United  ໃນເວລາ ຜູ້ໂດຍສານ ໄດ້ຖືກບັງຄັບໃຫ້ອອກຈາກເຮືອບິນ ໂຄສົກ ທຳນຽບຂາວ ທ່ານ Sean Spicer ໄດ້ກ່າວວ່າ ທ່ານປະທານາທິບໍດີ ດໍໂນລ ທຣຳ ໄດ້ເຫັນອັນທີ່ທ່ານ Spicer ໄດ້ອະທິບາຍວ່າ ເປັນການບັນທຶກພາບວີດີໂອ ທີ່ ຢູ່ໃນຖ້ຽວບິນ ຂອງສາຍການບິນ United ນອກເໜືອໄປຈາກ ພາຍຸໄຟ ຂອງສື່ສັງຄົມ ໃນທົ່ວໂລກ ແລ້ວ ເຫດການດັ່ງກ່າວ ຍັງໄດ້ກະຕຸ້ນໃຫ້ເກີດ ໄພຂົ່ມຂູ່ທີ່ ຈະທຳການປະທ້ວງ ທ່ານ Spicer ໄດ້ບອກບັນດານັກຂ່າວ ຢູ່ກອງປະຊຸມຖະແຫລ່ງຂ່າວ ທີ່ທຳນຽບຂາວ ໃນວັນອັງຄານວານນີ້ ວ່າ ເຫດການເປັນເລື່ອງ  ແຕ່  ໂດຍກ່າວຕື່ມວ່າ ມີອົງການ ຮັກສາກົດໝາຍ  ທີ່ມີໃຫ້ໃຊ້ເພື່ອດຳເນີນການສືບສວນສອບສວນ ນຳ